
LĒMUMS

Gulbenē, 2024. gada 11. septembrī
                  Nr. GNP 2024/50
Gulbenes novada pašvaldības iepirkumu komisija izveidota saskaņā ar Gulbenes domes sēdes 2024. gada 18. janvāra lēmumu „Par Gulbenes novada pašvaldības iepirkumu komisijas apstiprināšanu” (protokols Nr. 1, 7.p) un 2024. gada 25. jūlija lēmumu “Par izmaiņām Gulbenes novada pašvaldības iepirkumu komisijas sastāvā” (protokols Nr. 15, 58.p) šādā sastāvā:

komisijas priekšsēdētāja 
Evita Lode – Gulbenes novada Centrālās pārvaldes Attīstības un iepirkumu nodaļas vecākā iepirkumu speciāliste,

komisijas locekļi
Guntra Rone - Gulbenes novada Centrālās pārvaldes Finanšu nodaļas vadītāja; 
Agnese Zagorska – Gulbenes novada Centrālās pārvaldes Finanšu nodaļas finanšu ekonomiste;


Teiksma Vītola – Gulbenes novada Centrālās pārvaldes Attīstības un iepirkumu nodaļas vecākā iepirkumu speciāliste;
Atis Jencītis – Gulbenes novada domes deputāts,

izvērtēja iepirkumā “Krasta ielas asfaltbetona seguma atjaunošana Gaujasrēveļos, Rankas pagastā, Gulbenes novadā”, identifikācijas numurs GNP 2024/50, iesniegtos piedāvājumus.


Atbilstoši iepirkuma nolikuma 2.1.1.punktam iepirkuma priekšmets ir Krasta ielas asfaltbetona seguma atjaunošana Gaujasrēveļos, Rankas pagastā, Gulbenes novadā, ceļa posmā no 0,00 km līdz 0,220 km, saskaņā ar Tehniskajām specifikācijām, kas ir iepirkuma nolikuma 1.pielikumā noteiktie darbu apjomi. Iepirkuma nolikuma 2.1.2.punktā noteiktais CPV kods: 45233251-3 (seguma atjaunošanas darbi), 45233200-1 (dažādi ceļu seguma būvdarbi). Saskaņā ar iepirkuma nolikuma 2.1.3. un 2.1.4.punktu, pretendents drīkst iesniegt tikai vienu piedāvājumu par visu iepirkuma apjomu un nevar iesniegt piedāvājuma variantus. 
[1] Līdz 2024. gada 5. septembrim, plkst. 10.00, elektroniskajā iepirkumu sistēmā iepirkumā “Krasta ielas asfaltbetona seguma atjaunošana Gaujasrēveļos, Rankas pagastā, Gulbenes novadā”, identifikācijas numurs GNP 2024/50, ir saņemti 3 (trīs) pretendentu piedāvājumi:
1) Sabiedrība ar ierobežotu atbildību “LIMBAŽU CEĻI”, reģ. Nr. 46603000113, Mehanizācijas iela 3, Limbaži, Limbažu novads, LV-4001, (piedāvātā līgumcena – 42877,77 EUR);
2) Sabiedrība ar ierobežotu atbildību “Sidlu Ceļi”, reģ. Nr. 44103093255, “Kalnieši 22”, Pilāti, Valmieras pagasts, Valmieras novads, LV-4219, (piedāvātā līgumcena – 46408,12 EUR);
3) SIA “LV ROADS”, reģ. Nr. 45403052518, “Ielejas”, Salas pagasts, Jēkabpils novads,              LV-5230, (piedāvātā līgumcena – 41032,32 EUR).

Saskaņā ar Publisko iepirkumu likuma 9.panta septīto daļu un nolikuma prasībām iepirkumu komisija veic iesniegto piedāvājumu izvērtēšanu.
[2] Pamatojoties uz iepirkuma nolikuma 5.1.2.punktu, kas nosaka, ka komisija ir tiesīga veikt kvalifikācijas atbilstības pārbaudi tikai tam pretendentam, kuram būtu piešķiramas līguma slēgšanas tiesības, lai noteiktu, kuram no pretendentiem atbilstoši nolikumā noteiktajam piedāvājuma izvēles kritērijam pirmšķietami būtu piešķiramas līguma slēgšanas tiesības, un lai izslēgtu iespēju, ka var mainīties pretendents, kuram būtu piešķiramas iepirkuma līguma slēgšanas tiesības, iepirkumu komisija atbilstoši nolikuma 5.1.3.punktam pārbaudīja, vai pretendentu iesniegtajos finanšu piedāvājumos nav aritmētisko vai pārrakstīšanās kļūdu. Komisija               konstatēja, ka pirmšķietami līguma slēgšanas tiesības būtu piešķiramas SIA “LV ROADS”, reģ. Nr. 45403052518.


Vērtēšanas rezultātā iepirkuma komisija atzina, ka SIA “LV ROADS”, reģ. Nr. 45403052518, iesniegtais piedāvājums atbilst visām iepirkuma nolikumā un tā pielikumos noteiktajām prasībām un ir atbilstošs saimnieciski visizdevīgākais piedāvājums ar zemāko cenu, un piedāvājums nav nepamatoti lēts.
[3] Ievērojot Publisko iepirkumu likuma 9.panta astoto daļu, atbilstoši iepirkuma nolikuma 6.3.punktam, iepirkumu komisija, izmantojot Ministru kabineta noteikto informācijas sistēmu, LR Uzņēmumu reģistra publiskajā datubāzē pārliecinājās, vai pretendentam, kuram būtu piešķiramas līguma slēgšanas tiesības, proti, SIA “LV ROADS”, reģ. Nr. 45403052518, “Ielejas”, Salas pagasts, Jēkabpils novads, LV-5230, nav pasludināts maksātnespējas process, sabiedrība neatrodas likvidācijas stadijā un nav apturēta tās saimnieciskā darbība, un secināja, ka nav pasludināts tās maksātnespējas process, sabiedrība neatrodas likvidācijas stadijā un nav apturēta vai pārtraukta tās saimnieciskā darbība.

Ievērojot Publisko iepirkumu likuma 9.panta astoto daļu, atbilstoši iepirkuma nolikuma 6.3.punktam iepirkumu komisija, izmantojot Ministru kabineta noteikto informācijas sistēmu, pārliecinājās, vai pretendentam, kuram būtu piešķiramas līguma slēgšanas tiesības, proti,                   SIA “LV ROADS”, reģ. Nr. 45403052518, “Ielejas”, Salas pagasts, Jēkabpils novads,              LV-5230, piedāvājumu iesniegšanas termiņa pēdējā dienā un dienā, kad pieņemts lēmums par iespējamu iepirkuma līguma slēgšanas tiesību piešķiršanu, nav neizpildītas saistības nodokļu jomā. Pārbaudot informāciju Valsts ieņēmumu dienesta Nodokļu parādnieku datu bāzē un Nekustamā īpašuma nodokļa administrēšanas sistēmā, iepirkuma komisija secināja, ka                       SIA “LV ROADS” nav neizpildītas saistības nodokļu jomā (e-izziņas izdruka par nodokļu nomaksas statusu protokola pielikumā).
Pamatojoties uz Starptautisko un Latvijas Republikas nacionālo sankciju likuma 11.1 panta pirmo daļu, pretendentam, kuram atbilstoši būtu piešķiramas līguma slēgšanas tiesības, iepirkuma komisija tīmekļa vietnēs: http://sankcijas.fid.gov.lv, http://www.sanctionsmap.eu/#/main un http://sanctionssearch.ofac.treas.gov/ pārbaudīja, vai ir noteiktas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kuras var ietekmēt līguma izpildi, un konstatēja, ka attiecīgu šķēršļu līguma izpildei nav.
Izvēlētā pretendenta priekšrocība: nolikumā noteiktajām prasībām atbilstošs saimnieciski visizdevīgākais piedāvājums ar zemāko piedāvāto cenu.

Ņemot vērā iepriekš minēto, pamatojoties uz Publisko iepirkumu likuma 9.panta trīspadsmito un četrpadsmito daļu, un iepirkuma nolikuma 6.5.punktu, atklāti balsojot par – 5,                    pret – 0, iepirkumu komisija nolēma:
1.1. Atzīt par uzvarētāju iepirkumā „Krasta ielas asfaltbetona seguma atjaunošana Gaujasrēveļos, Rankas pagastā, Gulbenes novadā”, ID Nr. GNP 2024/50, SIA “LV ROADS”, reģ. Nr. 45403052518, “Ielejas”, Salas pagasts, Jēkabpils novads, LV-5230, ar piedāvāto līgumcenu 41032,32 EUR (četrdesmit viens tūkstotis trīsdesmit divi euro, 32 centi) bez PVN.
1.2. Saskaņā ar Publisko iepirkumu likuma 9.panta divdesmit trešo daļu pretendents, kurš iesniedzis piedāvājumu iepirkumā, uz kuru attiecas šā panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.
Komisijas priekšsēdētāja 

